**Mónosbél Községi Önkormányzat Képviselő-testülete**

**3345 Mónosbél, Kossuth L. u. 3. Tel.: 554-087**

**Jegyzőkönyv**

**Készült:** Mónosbél Községi Önkormányzat Képviselő-testületének 2019. november 20. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Napirend**

1. Mónosbél Községi Önkormányzat 2019. évi költségvetésének III. negyedévi módosítása
2. Bélapátfalvai Gyermekjóléti és Szociális Társulás és intézménye 2019. évi költségvetésének III. negyedéves módosítása
3. Bursa Hungarica Ösztöndíjpályázat elbírálása
4. Hátrányos Helyzetű Tanulók Arany János Tehetséggondozó Programban való részvétele
5. EFOP-1.5.3-16-2017-00067 pályázat keretében megvalósuló rendezvényekre vonatkozó közbeszerzési eljárás
6. EFOP-1.5.3-16-2017-0067 kódszámú „Komplex humán erőforrás fejlesztése a bélapátfalvai járásban” pályázat konzorciumi megállapodás módosítása
7. Egyéb ügyek, indítványok

|  |  |  |
| --- | --- | --- |
| **Határozat száma** | **Tárgya** | **Határozat határideje** |
| 92/2019. (XI.20.) | Bélapátfalvai Gyermekjóléti és Szociális Társulás és intézménye 2019. évi költségvetésének III. negyedéves módosítása | azonnal |
| 93/2019. (XI.20.) | EFOP-1.5.3-16-2017-00067 pályázat keretében megvalósuló rendezvényekre vonatkozó közbeszerzési eljárás | 2019. december 31. |
| 94/2019. (XI.20.) | EFOP-1.5.3-16-2017-0067 kódszámú „Komplex humán erőforrás fejlesztése a bélapátfalvai járásban” pályázat konzorciumi megállapodás módosítása | 2019. december 31. |
| 95/2019. (XI.20.) | Mikulás csomag vásárlása | 2019. december 31. |
| 96/2019. (XI.20.) | Közmeghallgatás időpontjának kitűzése | 2019. december 11. |
| 97/2019. (XI.20.) | A II. Rákóczi Ferenc utcán kamera felállításának megtárgyalása | 2020. január 31. |
| 98/2019. (XI.20.) | Láng Dorottya Réka Bursa Hungarica Felsőoktatási Önkormányzati Ösztöndíjpályázat megtárgyalása | azonnal |
| 99/2019. (XI.20.) | Jescheta Gyöngyvér ösztöndíj felülvizsgálata | azonnal |
| 100/2019. (XI.20.) | Surányi Zsaklin ösztöndíj felülvizsgálata | azonnal |
| 101/2019. (XI.20.) | Jescheta Ibolya ösztöndíj felülvizsgálata | azonnal |
| 102/2019. (XI.20.) | Jescheta Boldizsár ösztöndíj felülvizsgálata | azonnal |
| 103/2019. (XI.20.) | Települési támogatás nyújtása tűzifa formájában | azonnal |
| 104/2019. (XI.20.) | Bojnovszky Jánosné és Fetter Andrea települési támogatás nyújtása tűzifa formájában | azonnal |

|  |  |
| --- | --- |
| **Rendelet száma** | **Tárgya** |
| 17/2019. (XI.22.) | Mónosbél Községi Önkormányzat 2019. évi költségvetéséről szóló 4/2019. (II.20.) önkormányzati rendelet módosítása |

Mónosbél, 2019. november 20.

Varga Sándorné Dudásné dr. Géczi Erika

polgármester jegyző

**Jegyzőkönyv**

**Készült:** Mónosbél Községi Önkormányzat Képviselő-testületének 2019. november 20. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Jelen vannak:** Varga Sándorné polgármester

Antal József alpolgármester

Surányi Józsefné testületi tag

Hajnákné Koós Zsuzsanna testületi tag

Dr. Országh-Matisz Lilla testületi tag

**Hivatalból jelen van:** Dudásné dr. Géczi Erika jegyző

Fodor Klára jegyzőkönyvezető

Varga Sándorné polgármester:

Köszönti a képviselő-testület tagjait és Dudásné dr. Géczi Erika jegyzőt.

A jelenléti ív alapján megállapítja, hogy az 5 fő képviselő-testületi tag közül 5 fő megjelent. A döntéshozatalban résztvevők száma: 5 fő, az ülést határozatképesnek nyilvánítja és megnyitja.

**NAPIREND**

1. Mónosbél Községi Önkormányzat 2019. évi költségvetésének III. negyedévi módosítása
2. Bélapátfalvai Gyermekjóléti és Szociális Társulás és intézménye 2019. évi költségvetésének III. negyedéves módosítása
3. Bursa Hungarica Ösztöndíjpályázat elbírálása
4. Hátrányos Helyzetű Tanulók Arany János Tehetséggondozó Programban való részvétele
5. EFOP-1.5.3-16-2017-00067 pályázat keretében megvalósuló rendezvényekre vonatkozó közbeszerzési eljárás
6. EFOP-1.5.3-16-2017-0067 kódszámú „Komplex humán erőforrás fejlesztése a bélapátfalvai járásban” pályázat konzorciumi megállapodás módosítása
7. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 5 igen szavazattal elfogadta.

**I. Napirend**

**Mónosbél Községi Önkormányzat 2019. évi költségvetésének III. negyedévi módosítása**

Varga Sándorné polgármester

A Mónosbél Községi Önkormányzat 2019. évi költségvetésének III. negyedévi módosításáról szóló rendelet-tervezetet minden képviselő-testületi tag megkapta. Elmondja, hogy a költségvetés végrehajtása során bekövetkező változások miatt az előirányzatok módosítására volt szükség. Kérdezi a Képviselő-testület tagjait, hogy mindenki egyetért-e az előterjesztésben foglaltakkal.

Kéri a képviselő-testület tagjait, hogy szavazzanak az önkormányzat 2019. évi költségvetéséről szóló 4/2019. (II.20.) önkormányzati rendelet módosításáról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal elfogadja a Mónosbél Községi Önkormányzat Képviselő-testületének **17/2019.(XI.22.)** önkormányzati rendeletét a 2019. évi költségvetéséről szóló 4/2019. (II.20.) önkormányzati rendelet módosításáról**.** (1. sz. melléklet)

**II. Napirend**

**Bélapátfalvai Gyermekjóléti és Szociális Társulás és Intézménye 2019. évi költségvetésének III. negyedéves módosítása**

Varga Sándorné polgármester:

A Képviselő-testület tagjai írásban megkapták az előterjesztést a Bélapátfalvai Gyermekjóléti és Szociális Társulás és intézménye 2019. évi költségvetésének módosításáról. Mivel módosító javaslat nem volt, kéri a Képviselő-testület tagjait, hogy szavazzanak a Társulás és intézménye 2019. évi költségvetésének módosításáról.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**92/2019.(XI.20.) Képviselő-testületi határozat**

Mónosbél Község Önkormányzat Képviselő-testülete megtárgyalta és elfogadta a Bélapátfalvai Gyermekjóléti és Szociális Társulás 13/2019. (II.19.) Képviselő-testületi határozattal jóváhagyott 2019. évi költségvetésének módosítását.

Határidő: azonnal

Felelős: polgármester

**III.NAPIREND**

**Bursa Hungarica Ösztöndíjpályázat elbírálása**

Varga Sándorné polgármester:

Elmondja, hogy e napirendi pontot a Képviselő-testület zárt ülésen tárgyalja.

**IV.NAPIREND**

**Hátrányos Helyzetű tanulók Arany János Tehetséggondozó Programban való részvétele**

Varga Sándorné polgármester:

Elmondja, hogy e napirendi pontot a Képviselő-testület zárt ülésen tárgyalja.

**V.NAPIREND**

**EFOP-1.5.3-16-2017-00067 pályázat keretében megvalósuló rendezvényekre vonatkozó közbeszerzési eljárás**

Varga Sándorné polgármester:

Az előterjesztést minden Képviselő-testületi tag megkapta az EFOP-1,5,3-16-2017-00067 pályázat keretében megvalósuló rendezvényekre vonatkozó közbeszerzési eljárásról. Elmondja, hogy a közbeszerzési eljárás eredménytelensége miatt egy új eljárás kerül kiírásra.

Kéri a Képviselő-testület tagjait, hogy szavazzanak az EFOP-1.5.3-16-2017-00067 pályázat keretében megvalósuló rendezvényekre vonatkozó közbeszerzési eljárásról.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**93/2019.(XI.20.) Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadja, hogy az EFOP-1,5,3-16-2017-00067 kódszámú „Komplex humán erőforrás fejlesztés a bélapátfalvai járásban” elnevezésű, konzorciumi formában megvalósuló pályázat kapcsán, a pályázat keretében megvalósítandó rendezvények közbeszerzése a melléklet szerinti dokumentáció szerint kerüljön lefolytatásra.

A Képviselő-testület felhatalmazza a polgármestert a szükséges dokumentumok előkészítésére és aláírására.

Határidő: 2019. december 31.

Felelős: polgármester

**VI.NAPIREND**

**EFOP-1.5.3-16-2017-00067 kódszámú „Komplex humán erőforrás fejlesztése a bélapátfalvai járásban” pályázat konzorciumi megállapodás módosítása**

Varga Sándorné polgármester:

Elmondja, hogy az előterjesztést minden Képviselő-testületi tag megkapta az EFOP-1,5,3-16-2017-00067 kódszámú „Komplex humán erőforrás fejlesztés a bélapátfalvai járásban” pályázat konzorciumi megállapodás módosításáról. Tájékoztatja a Képviselő-testület tagjait, hogy a pályázat keretében megvalósítandó rendezvényekkel kapcsolatos, 2. körös közbeszerzési eljárás eredménytelensége miatt 2020. 12. 31-re lesz eltolva a befejezési határidő, a projektelemek megvalósítása érdekében. Mint ahogy az előterjesztésben látható, módosulnak az eredeti összegek a tevékenységekre, mert egy projekt menedzser költsége is fizetésre kerül majd az eredeti kiadásból.

Kéri a Képviselő-testület tagjait, hogy szavazzanak az EFOP-1.5.3-16-2017-00067 kódszámú „Komplex humán erőforrás fejlesztése a bélapátfalvai járásban” pályázat konzorciumi megállapodás módosításáról.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**94/2019.(XI.20.) Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadta, hogy az EFOP-1,5,3-16-2017-00067 kódszámú „Komplex humán erőforrás fejlesztés a bélapátfalvai járásban” elnevezésű pályázat megvalósítására vonatkozó konzorciumi megállapodás a melléklet szerint kerüljön módosításra.

A Képviselő-testület felhatalmazza Varga Sándorné polgármestert, a módosított konzorciumi megállapodás aláírására.

Határidő: 2019. december 31.

Felelős: polgármester

**VII.NAPIREND**

**Egyéb ügyek, indítványok**

Varga Sándorné polgármester:

Tájékoztatja a képviselő-testületet, hogy december 4-én Mikulás ünnepség megrendezésére kerül sor a Kultúrházban 17:30-kor. Szokás szerint, az újszülött kortól az általános iskolát jelenleg is végző gyermekek részére csomagot állítanak elő, gyermekenként ezer Ft értékben, melyet a szociális keretből finanszíroznak. Az ünnepségen a Babszem Jankó Gyermekszínház tart előadást a kicsiknek.

Kéri a képviselő-testület tagjait, hogy szavazzanak a 2019. december 4-én tartandó Mikulás ünnepségről az újszülött kortól az általános iskolás tanulmányokat folytató gyermekek részére, a Mikulás csomag gyermekenként 1.000.- Ft-os költségét az önkormányzat szociális normatíva keretből biztosítja.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**95/2019.(XI.20.) Képviselő-testületi határozat**

Mónosbél Községi Önkormányzat képviselő-testülete döntött abban, hogy 2019. december 4-én az újszülött kortól, az általános iskolás tanulmányaikat jelenleg is folytató gyermekek részére Mikulás ünnepséget rendez. A Mikulás csomag költségére 1.000 Ft/gyermek összeget a 2019. évi szociális normatíva keretből biztosítja.

Határidő: 2019. december 31.

Felelős: polgármester

Varga Sándorné polgármester:

Elmondja, hogy szintén a Kultúrházban tervezik megtartani az Adventi műsort, 2019. november 30-án 15:00 órai kezdettel. Az Adventi koszorú első gyertyája ekkor kerül meggyújtásra. Tájékoztatja továbbá a Képviselő-testületi tagokat, hogy a településen minden páros héten kedden, minden korosztály számára elérhető könyvtárbusz tartózkodik 12:50 – 14:50-ig. A busz a játszótér bejáratánál veszi fel az áramot. Javasolja a könyvtárbusz propagálása céljából egy következő képviselő-testületi ülésre meghívni a település könyvtárosát. Elmondja, hogy az Időkép már a községből is jelezni tud, kiépült a meteorológiai állomás. Indítványozza, hogy a képviselő-testület 2019. december 11. 16.00 órakor tartsa a 2019. évi közmeghallgatást.

Kéri a képviselő-testület tagjait, hogy szavazzanak a 2019. december 11. napján 16.00 órakor tartandó közmeghallgatásról.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**96/2019. (XI.20.) sz. Képviselő-testületi határozat**

Mónosbél Községi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 53. § (1) bekezdés i) pontja alapján 2019. december 11-én 16.00 órától közmeghallgatást tart a Kultúrházban.

Határidő: 2019. december 11.

Felelős: polgármester

Varga Sándorné polgármester:

Elmondja, hogy a Magyar Honvédség szerződéses katonai szolgálatra, honvéd toborzót szervez a Kultúrházban. A honvédség, a létszáma bővítése céljából várja a fiatal jelentkezőket 2019. december 12-én 16.00 órára. Erről az időpontról a helyi lakosokat szórólap, illetve a helyben szokásos módon értesíti majd. Kérdezi, hogy van-e valakinek valamilyen észrevétele, indítványa.

Antal József testületi tag:

Köszönetet szeretne mondani a Nyugdíjas találkozón nyújtott színvonalas műsorért. Úgy gondolja, hogy a megjelentek jól érezték magukat.

Dr. Országh-Matisz Lilla testületi tag:

Elmondja, hogy Eger felől, a településre érkező autók nagy sebességgel érkeznek, mely nagymértékben veszélyezteti a lakosokat. Balesetveszélyesnek tartja az úttesten való átkelést, ezért kéri, hogy kezdeményezzék a probléma megoldását.

Varga Sándorné polgármester:

Elmondja, hogy korábban már foglalkoztak ezzel a problémával. A Véda rendszer kiépítése több millió Ft, a gyalogos átkelő elhelyezése jelenleg nem megoldható. Javaslatot tesz a Belügyminisztérium felé történő megkeresésről, melyben a Véda kamera kiépítését kérné a II. Rákóczi Ferenc utcára. Kérelmében hivatkozva a szomszédos települések fellendülő turizmus forgalmára, melyhez a község biztosít átjárást.

Kéri a képviselő-testület tagjait, hogy szavazzanak a kamera rendszer felállításával kapcsolatos megkeresésről a Belügyminisztérium felé.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**97/2019.(XI.20.) Képviselő-testületi határozat**

Mónosbél Község Önkormányzata úgy döntött, hogy a 2506 számú, II. Rákóczi Ferenc úton a Belügyminisztériumtól kérelmezi a Véda kamera rendszer felállítását.

A képviselő-testület felhatalmazza a polgármestert a Belügyminisztériumnak címzett kérelem aláírására.

Határidő: 2020. január 31.

Felelős: polgármester

Antal József testületi tag:

Észrevételezi, hogy a településen a főút mentén hatalmas kátyúk vannak, ami ismét balesetveszélyes.

Varga Sándorné polgármester:

A további veszély elhárítása érdekében megkeresést tesz a Közútkezelő Kht felé.

Mónosbél Községi Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 46. § (2) bekezdés a.) pontja alapján a továbbiakban zárt ülést tart, mivel önkormányzati hatósági ügyet tárgyal.

k.m.f.

Varga Sándorné Dudásné dr. Géczi Erika

polgármester aljegyző

**Mónosbél Községi Önkormányzat Képviselő-testületének 2019. november 20. napján megtartott üléséről készült jegyzőkönyv folytatása a zárt ülésről.**

Varga Sándorné polgármester

Elmondja, hogy Mónosbél Község Önkormányzatának Képviselő-testülete 77/2019. (IX.25.) számú határozatával elfogadta, hogy az Emberi Erőforrás Minisztériummal együttműködve a 2019. évre kiírja a Bursa Hungarica Felsőoktatási Önkormányzati Ösztöndíjpályázatot. A pályázati kiírás a támogatható pályázók körét hallgatónként, havonta a tanulmányi eredménytől függetlenül, a szociális rászorultság alapján (az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 300%-át, ami jelenleg 85 500 Ft) 3.000 Ft összegben határoznák meg a támogatás összegét.

„A” típusú pályázatra egy kérelem érkezett a képviselő testülethez Láng Dorottya Réka részéről.

Kéri a képviselő-testület tagjait, hogy szavazzanak a Bursa Hungarica Felsőoktatási Ösztöndíjpályázatra beérkezett kérelemről az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**98/2019.(XI.20.) Képviselő-testületi határozat**

Mónosbél Község Önkormányzat Képviselő-testülete megtárgyalta az önkormányzat „Bursa Hungarica Felsőoktatási Önkormányzati Ösztöndíjpályázat” 2020. évi fordulójára beérkezett „A” típusú ösztöndíjpályázatot és döntött a támogatásról.

Támogatásra jogosult Láng Dorottya Réka (született: 1999. 12. 20., anyja neve: Árvai Ágnes) 3345 Mónosbél , Rózsa u. 18.sz. alatti lakos pályázó 10 hónapra, a 2019/2020. tanév második (tavaszi), illetve a 2020/2021. tanév első (őszi) félévre 3.000. Ft/hó összesen 30.000. Ft. összegben. A Képviselő-testület felhatalmazza a jegyzőt, hogy a félévente esedékes támogatási összeget egy összegben utalja át a Támogatáskezelő Bursa Hungarica számlájára.

Határidő: azonnal

Felelős: polgármester

Varga Sándorné polgármester

Tájékoztatja a képviselő-testületi tagokat az Arany János Tehetséggondozó Program részleteiről. Az Emberi Erőforrás Minisztérium pályázatot hirdetett a helyi önkormányzatok és a nemzetiségi önkormányzatok számára a településen lakóhellyel, illetve tartózkodási hellyel rendelkező tehetséges, nyolcadik évfolyamos tanulóinak a Hátrányos Helyzetű Tanulók Arany János Tehetséggondozó Programjában való részvételére. A program célja, hogy segítse a hátrányos helyzetű, tehetséges diákok továbbtanulását. Mónosbél Község Önkormányzata az 55/2014. (XI.26.) számú határozattal Jescheta Gyöngyvér, a 44/2016.(XI.23.) számú határozattal Surányi Zsaklin, a 97/2017.(XII.20) számú határozattal Jescheta Ibolya, és a 73/2018. (XI.14.) számú határozattal Jescheta Boldizsár részére állapított meg ösztöndíjat. Az ösztöndíjban történő támogatás jogosultsági feltételeit a képviselő-testület minden évben felülvizsgálja. A felülvizsgálat során megállapítást nyert, hogy Jescheta Gyöngyvér, Jescheta Ibolya, Surányi Zsaklin és Jescheta Boldizsár továbbra is jogosult az ösztöndíjra.

Kéri a képviselő-testület tagjait, hogy szavazzanak Jescheta Gyöngyvér tanuló további támogatásáról, az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**99/2019.(XI.20.) Képviselő-testületi határozat**

Mónosbél Község Önkormányzata a 55/2014. (XI.26.) sz. Képviselő-testületi határozatában vállalta, hogy Jescheta Gyöngyvér 3345 Mónosbél, Dózsa György u. 17. sz. alatti lakost az Országos Arany János Tehetséggondozó Program keretében 2015/2016. tanévtől, tanévenként 10 hónapra havi 5000 Ft ösztöndíjban részesíti. Az ösztöndíj felülvizsgálatára minden év október 30-ig sor kerül, a tanuló pedig köteles bejelenteni, ha tanulmányait nem folytatja.

A támogatás folyósításának időtartama 5 tanév.

Az ösztöndíjban történő támogatás jogosultsági feltételeit a Képviselő-testület a fenti határozatának megfelelően felülvizsgálta, és úgy döntött, hogy Jescheta Gyöngyvér tanulmányait 2019. szeptember hónaptól, havonta 5.000 Ft-tal támogatja.

Határidő: azonnal

Felelős: polgármester

Varga Sándorné polgármester:

Kéri a képviselő-testület tagjait, hogy szavazzanak Surányi Zsaklin tanuló további támogatásáról, az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**100/2019.(XI.20.) Képviselő-testületi határozat**

Mónosbél Község Önkormányzata a 44/2016. (XI. 23.) sz. Képviselő-testületi határozatában vállalta, hogy Surányi Zsaklin 3345 Mónosbél, Szabadság u. 4. szám alatti lakost az Országos Arany János Tehetséggondozó Program keretében 2017/2018. tanévtől, tanévenként 10 hónapra havi 5000 Ft ösztöndíjban részesíti. Az ösztöndíj felülvizsgálatára minden év október 30-ig sor kerül, a tanuló köteles bejelenteni, ha tanulmányait nem folytatja.

A támogatás folyósításának időtartama 5 tanév.

Az ösztöndíjban történő támogatás jogosultsági feltételeit a Képviselő-testület a fenti határozatának megfelelően felülvizsgálta, és úgy döntött, hogy Surányi Zsaklin tanulmányait 2019. szeptember hónaptól, havonta 5.000 Ft-tal támogatja.

Határidő: azonnal

Felelős: polgármester

Varga Sándorné polgármester:

Kéri a képviselő-testület tagjait, hogy szavazzanak Jescheta Ibolya tanuló további támogatásáról, az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**101/2019.(XI.20.) Képviselő-testületi határozat**

Mónosbél Község Önkormányzata a 97/2017. (XII. 20.) sz. Képviselő-testületi határozatában vállalta, hogy Jescheta Ibolya 3345 Mónosbél Dózsa Gy. u. 14. szám alatti lakost az Országos Arany János Tehetséggondozó Program keretében 2018/2019. tanévtől, tanévenként 10 hónapra havi 5000 Ft ösztöndíjban részesíti. Az ösztöndíj felülvizsgálatára minden év október 30-ig sor kerül, a tanuló köteles bejelenteni, ha tanulmányait nem folytatja.

A támogatás folyósításának időtartama 5 tanév.

Az ösztöndíjban történő támogatás jogosultsági feltételeit a Képviselő-testület a fenti határozatának megfelelően felülvizsgálta, és úgy döntött, hogy Jescheta Ibolya tanulmányait 2019. szeptember hónaptól, havonta 5.000 Ft- tal támogatja.

Határidő: azonnal

Felelős: polgármester

Varga Sándorné polgármester:

Kéri a képviselő-testület tagjait, hogy szavazzanak Jescheta Boldizsár tanuló további támogatásáról, az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**102/2019.(XI.20.) Képviselő-testületi határozat**

Mónosbél Község Önkormányzata a 73/2018 (XI.14) sz. Képviselő-testületi határozatában vállalta, hogy Jescheta Boldizsár 3345 Mónosbél Dózsa Gy. u. 14. szám alatti lakost az Országos Arany János Tehetséggondozó Program keretében 2019/2020. tanévtől, öt tanéven keresztül, tanévenként 10 hónapra havi 5000 Ft ösztöndíjban részesíti. Az ösztöndíj felülvizsgálatára minden év október 30-ig sor kerül, a tanuló köteles bejelenteni, ha tanulmányait nem folytatja.

A támogatás folyósításának időtartama 5 tanév.

Az ösztöndíjban történő támogatás jogosultsági feltételeit a Képviselő- testület a fenti határozatának megfelelően felülvizsgálta, és úgy döntött, hogy Jescheta Boldizsár tanulmányait 2019. szeptember hónaptól, havonta 5.000 Ft-tal támogatja.

Határidő: azonnal

Felelős: polgármester

Varga Sándorné polgármester

Ismerteti a Képviselő-testület tagjaival a települési támogatások tűzifa formájában benyújtott kérelmeket, a családok jövedelmi viszonyait. A támogatásra beérkezett kérelmek száma 46 darab. A kérelmek elbírálásánál a jövedelem határ, a mindenkori nyugdíjminimum (28.500Ft,-) 600%-a, azaz 171.000,- forint. Ezek alapján valamennyi kérelmező jogosult települési támogatásra tűzifa formájában.

Kéri a képviselő-testület tagjait, hogy az ismertetett benyújtott kérelmek-, és a családban lévő gyermekek száma alapján szavazzanak a tűzifa támogatásokról.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**103/2019. (XI.20.) sz. Képviselő-testületi határozat**

Mónosbél Községi Önkormányzat Képviselő-testülete az alábbi személyek részére kérelmük alapján települési támogatást tűzifa formájában állapít meg

1. Bojnovszky Jánosné Mónosbél Kossuth L. út 59. szám alatti lakos részére 1,5 m3

2. Fetter Andrea Mónosbél Dózsa Gy. u. 17. szám alatti lakos részére 1,5 m3

A határozat jogalapja a szociális igazgatásról és szociális ellátásokról szóló 1993. évi III. törvény (továbbiakban: Szt.) 45.§ (1) bekezdése, Mónosbél Községi Önkormányzat Képviselő-testületének a települési támogatás megállapításának, kifizetésének, folyósításának, valamint felhasználása ellenőrzésének szabályairól és a szociális alapszolgáltatásokról szóló 6/2015. (II.26.) önkormányzati rendeletének (továbbiakban ÖR.) 4. § (3)-(9) bekezdése, 11. §-a, és az általános közigazgatási rendtartásról szóló 2016. évi CL. törvény (továbbiakban: Ákr.) 80. § (1) bekezdése és 81. § (2) bekezdés a) pontja alapján – ellenérdekű ügyfél hiányában – egyszerűsített döntéssel hoztam meg, mivel az ügyfél kérelmének teljes egészében helyt adtam.

Hatóságom hatáskörét az Szt. 25. §. (3) bekezdés b) pontja és az ÖR. 3. § (4) bekezdése, illetékességét pedig az Szt. 32/A. § (1) bekezdése és az Ákr. 16. §-a állapítja meg állapítja meg.

Határidő: azonnal

Felelős: polgármester

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**104/2019. (XI.20.) Képviselő-testületi határozat**

Mónosbél Községi Önkormányzat Képviselő-testülete az alábbi személy részére kérelme alapján települési támogatást tűzifa formájában állapít meg

1. Demeter Mihály Mónosbél, Arany János u. 2. sz. alatti lakos részére 0,6 m3

2. Molnár Gáborné Mónosbél, Arany J. u. 4. sz. alatti lakos részére 0,6 m3

3. Ziman Istvánné Mónosbél, Arany J. u. 5. sz. alatti lakos részére 0,6 m3

4. Kristonné Stuller Klára Mónosbél, Arany J. u. 6. sz. alatti lakos részére 0,6 m3

5. Énekes Sándor Mónosbél, Béke u. 7. sz. alatti lakos részére 0,6 m3

6. Rózsa Istvánné Mónosbél, Dózsa Gy. u. 3. sz. alatti lakos részére 0,6 m3

7. Ambrus Ernő Mónosbél, Dózsa Gy. u. 7.sz. alatti lakos részére 0,6 m3

8. Puzsik Tibor Mónosbél, Dózsa Gy. u. 20. sz. alatti lakos részére 0,6 m3

9. Czilli Endre Mónosbél, Kossuth u. 7. sz. alatti lakos részére 0,6 m3

10. Szőke Istvánné Mónosbél, Kossuth u. 8. sz. alatti lakos részére 0,6 m3

11. Berta Piroska Mónosbél, Kossuth u. 11. sz. alatti lakos részére 0,6 m3

12. Verebélyi Istvánné Mónosbél, Kossuth u. 13. sz. alatti lakos részére 0,6 m3

13. Ferencz Alajosné Mónosbél, Kossuth u. 17. sz. alatti lakos részére 0,6 m3

14. Félix Pál Mónosbél, Kossuth L. u. 21. sz. alatti lakos részére 0,6 m3

15. Dorkó Dénes Mónosbél, Kossuth u. 27. sz. alatti lakos részére 0,6 m3

16. Kovács Sándorné Mónosbél, Kossuth L. út 31. sz. alatti lakos részére 0,6 m3

17. Gál József Zsolt Mónosbél, Kossuth u. 41. sz. alatti lakos részére 0,6 m3

18. Berecz Istvánné Mónosbél, Kossuth L. út 43. sz. alatti lakos részére 0,6 m3

19. szőke Elemérné Mónosbél, Kossuth u. 51. sz. alatti lakos részére 0,6 m3

20. Nagy Istvánné Mónosbél, Kossuth u. 57. sz. alatti lakos részére 0,6 m3

21. Farkas József Mónosbél, Petőfi u. 3. sz. alatti lakos részére 0,6 m3

22. özv. Dorkó Lászlóné Mónosbél, Petőfi u. 6. sz. alatti lakos részére 0,6 m3

23. Bahul József Mónosbél, Petőfi u. 11. sz. alatti lakos részére 0,6 m3

24. Pallos Endre Mónosbél, Petőfi u. 12. sz. alatti lakos részére 0,6 m3

25. Nagy Istvánné Mónosbél, Petőfi u. 15. sz. alatti lakos részére 0,6 m3

26. Kelemen Béláné Mónosbél, Petőfi u. 17. sz. alatti lakos részére 0,6 m3

27. Zimányi István Mónosbél, Petőfi u. 21. sz. alatti lakos részére 0,6 m3

28. Szert Miklósné Mónosbél, II. Rákóczi F. u. 1. sz. alatti lakos részére 0,6 m3

29. Horváth József Mónosbél, II. Rákóczi F. u. 2. sz. alatti lakos részére 0,6 m3

30. Szert Miklósné Mónosbél, II. Rákóczi F. u. 1. sz. alatti lakos részére 0,6 m3

31. Trudics Rudolfné Mónosbél, II. Rákóczi F. u. 10. sz. alatti lakos részére 0,6 m3

32. Szabó Kálmán Mónosbél, II. Rákóczi F. u. 11. sz. alatti lakos részére 0,6 m3

33. Ligetfalvi Jánosné Mónosbél, II. Rákóczi F. u. 18. sz. alatti lakos részére 0,6 m3

34. Mikó Máténé Mónosbél, II. Rákóczi F. u. 22. sz. alatti lakos részére 0,6 m3

35. Mikó Sándorné Mónosbél, II. Rákóczi F. u. 24. sz. alatti lakos részére 0,6 m3

36. Csegezi Gyula Mónosbél, II. Rákóczi F. u. 28. sz. alatti lakos részére 0,6 m3

37. Csuhány Krisztina Mónosbél, II. Rákóczi F. u. 30. sz. alatti lakos részére 0,6 m3

38. Asztalos Szilveszter Mónosbél, II. Rákóczi F. u. 38. sz. alatti lakos részére 0,6 m3

39. Halkó Árpád László Mónosbél, II. Rákóczi F. u. 40. sz. alatti lakos részére 0,6 m3

40. Balázsné Tóth Irén Sarolta Mónosbél, Rózsa u. 1. sz. alatti lakos részére 0,6 m3

41. Bereczné Oszlánczi Anita Mónosbél, Rózsa u. 4. sz. alatti lakos részére 0,6 m3

42. Bujáki Józsefné Mónosbél, Rózsa u. 14. sz. alatti lakos részére 0,6 m3

43. Kovácsné Bögös Nikoletta Mónosbél, Rózsa u. 20. sz. alatti lakos részére 0,6 m3

44. Surányi János Balázs Mónosbél, Szabadság u. 4. sz. alatti lakos részére 0,6 m3

A határozat jogalapja a szociális igazgatásról és szociális ellátásokról szóló 1993. évi III. törvény (továbbiakban: Szt.) 45.§ (1) bekezdése, Mónosbél Községi Önkormányzat Képviselő-testületének a települési támogatás megállapításának, kifizetésének, folyósításának, valamint felhasználása ellenőrzésének szabályairól és a szociális alapszolgáltatásokról szóló 6/2015. (II.26.) önkormányzati rendeletének (továbbiakban ÖR.) 4. § (3)-(9) bekezdése, 11. §-a, és az általános közigazgatási rendtartásról szóló 2016. évi CL. törvény (továbbiakban: Ákr.) 80. § (1) bekezdése és 81. § (2) bekezdés a) pontja alapján – ellenérdekű ügyfél hiányában – egyszerűsített döntéssel hoztam meg, mivel az ügyfél kérelmének teljes egészében helyt adtam.

Hatóságom hatáskörét az Szt. 25. §. (3) bekezdés b) pontja és az Ö.R. 3. § (4) bekezdése, illetékességét pedig az Szt. 32/A. § (1) bekezdése és az Ákr. 16. §-a állapítja meg állapítja meg.

Határidő: azonnal

Felelős: polgármester

Varga Sándorné polgármester:

Mivel más ügy, indítvány nem volt, megköszöni a képviselő-testület tagjainak az ülésen való részvételt és az ülést bezárja.

k.m.f.

Varga Sándorné Dudásné dr. Géczi Erika

polgármester jegyző